РЕПУБЛИКА СРБИЈА

НАРОДНА СКУПШТИНА

01 Број 06-2/310-21

22. јул 2021. године

Б е о г р а д

**З А П И С Н И К**

**СЕДНИЦЕ ДЕВЕТОГ ВАНРЕДНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У ДВАНАЕСТОМ САЗИВУ, ОДРЖАНЕ 21. И 22. ЈУЛА 2021. ГОДИНЕ**

Седница је почела у 10 часова и 15 минута.

Седници је председавао др Владимир Орлић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 117 народних посланика, а применом електронског система за гласање утврђено је да су у сали присутна 142 народна посланика, односно да је присутна већина од укупног броја свих народних посланика и да постоје услови за рад Народне скупштине.

Председавајући је обавестио да је спречен да седници присуствује народни посланик Александар Чотрић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Светозар Андрић, Душан Бајатовић, Арђенд Бајрами, Надире Бећири, Јосип Броз, Јелисавета Вељковић, Данијела Вељовић, Тијана Давидовац, Владимир Ђукановић, Милан Ђурица, Нинослав Ерић, Владан Заграђанин, Наташа Ивановић, Крсто Јањушевић, Шаип Камбери, Ана Караџић, Драгомир Карић, Елвира Ковач, Јован Колунџија, Маријана Крајновић, Сања Лакић, Наташа Љубишић, Софија Максимовић, проф. др Владимир Маринковић, Драган Д. Марковић, Драган М. Марковић, Јелена Мијатовић, Марко Младеновић, Оливера Недељковић, проф. др Александра Павловић Марковић, Јован Палалић, Ђуро Перић, Мира Петровић, Оља Петровић, Ана Пешић, Ивана Поповић, Милена Поповић, Мисала Праменковић, Милан Радин, Дијана Радовић, Предраг Рајић, Катарина Ракић, Душко Тарбук, проф. др Горан Тасић, Иван Тасовац, Милош Терзић, Смиља Тишма, др Емеше Ури, проф. др Јахја Фехратовић, Тома Фила, Србислав Филиповић, Дубравка Филиповски, Љиљана Кузмановић-Вујаковић, Никола Кожовић и Предраг Милошевић.

Народна скупштина је, већином гласова (од 153 присутна народна посланика, 146 је гласало за, а седам није гласало), усвојила Записник седнице Седмог ванредног заседања Народне скупштине Републике Србије у Дванаестом сазиву, одржане 6. и 7. јула 2021. године.

Председавајући је подсетио да је седница Деветог ванредног заседања Народне скупштине Републике Србије у Дванаестом сазиву сазвана на Захтев 233 народна посланика, сагласно члану 106. став 3. Устава Републике Србије, члану 48. став 3. Закона о Народној скупштини и члану 249. Пословника Народне скупштине, са одређеним дневним редом садржаним у том захтеву.

Тако одређен дневни ред је следећи:

1. **Предлог закона о изменама и допунама Закона о судијама**, који је поднела Влада (број 011-1227/21 од 1. јула 2021. године)
2. **Предлог закона о допуни Закона о Високом савету судства**, који је поднела Влада (број 011-1228/21 од 1. јула 2021. године)
3. **Предлог закона о попису пољопривреде 2023.** који је поднела Влада (број 011-1232/21 од 2. јула 2021. године)
4. **Предлог закона о утврђивању финансијске подршке привредним субјектима за одржавање ликвидности и обртна средства у отежаним економским условима услед пандемије COVID-19 изазване вирусом SARS-CoV-2**, који је поднела Влада (број 011-1233/21 од 2. јула 2021. године)
5. **Предлог закона о потврђивању Финансијског уговора COVID-19 подршка Влади Србије за мала и средња предузећа и предузећа средње тржишне капитализације између Европске инвестиционе банке и Републике Србије**, који је поднела Влада (број 011-1234/21 од 2. јула 2021. године)
6. **Предлог закона о потврђивању Меморандума о разумевању између Министарства спољних послова Републике Србије и Министарства спољних послова и међународне сарадње Републике Италије о запошљавању чланова породица дипломатског, конзуларног и административно-техничког особља**, који је поднела Влада (број 011-1231/21 од 2. јула 2021. године)
7. **Предлог одлуке о избору Републичког јавног тужиоца,** који је поднела Влада (број 119-1187/21 од 25. јуна 2021. године)
8. **Предлог одлуке о избору председника судова**, који је поднео Високи савет судства (број 119-1224/21 од 1. јула 2021. године)
9. **Листа кандидата за члана Савета Регулаторног тела за електронске медије**, коју је поднео Одбор за културу и информисање (број 02-901/21 од 30. јуна 2021. године).

Народна скупштина је, већином гласова (од 159 присутних народних посланика, 156 је гласало за, а три нису гласала), прихватила предлог народног посланика др Александра Мартиновића да се обави:

1. **заједнички начелни и јединствени претрес o:**

* **Предлогу закона о изменама и допунама Закона о судијама**, који је поднела Влада (број 011-1227/21 од 1. јула 2021. године)
* **Предлогу закона о допуни Закона о Високом савету судства**, који је поднела Влада (број 011-1228/21 од 1. јула 2021. године)
* **Предлогу одлуке о избору Републичког јавног тужиоца,** који је поднела Влада (број 119-1187/21 од 25. јуна 2021. године) и
* **Предлогу одлуке о избору председника судова**, који је поднео Високи савет судства (број 119-1224/21 од 1. јула 2021. године);

1. **заједнички начелни и јединствени претрес o:**

* **Предлогу закона о попису пољопривреде 2023.** који је поднела Влада (број 011-1232/21 од 2. јула 2021. године)
* **Предлогу закона о утврђивању финансијске подршке привредним субјектима за одржавање ликвидности и обртна средства у отежаним економским условима услед пандемије COVID-19 изазване вирусом SARS-CoV-2**, који је поднела Влада (број 011-1233/21 од 2. јула 2021. године)
* **Предлогу закона о потврђивању Финансијског уговора COVID-19 подршка Влади Србије за мала и средња предузећа и предузећа средње тржишне капитализације између Европске инвестиционе банке и Републике Србије**, који је поднела Влада (број 011-1234/21 од 2. јула 2021. године) и
* **Предлогу закона о потврђивању Меморандума о разумевању између Министарства спољних послова Републике Србије и Министарства спољних послова и међународне сарадње Републике Италије о запошљавању чланова породица дипломатског, конзуларног и административно-техничког особља**, који је поднела Влада (број 011-1231/21 од 2. јула 2021. године).

Председавајући је, сагласно члану 90. став 1. Пословника, обавестио да су позвани да седници присуствују: Маја Поповић, министар правде, Жак Павловић, изборни члан Високог савет судства из реда судија, Јован Ћосић, помоћник министра, Владимир Винш, виши саветник у Министарству правде и Јелена Томић, саветник у Административној канцеларији Високог савет судства.

Затим је Народна скупштина прешла на рад по дневном реду седнице, односно на **заједнички начелни и јединствени претрес о предлозима аката из тачака 1, 2, 7. и 8. дневног реда**.

Председавајући др Владимир Орлић, потпредседник Народне скупштине, сагласно члану 157. став 2, члану 192. став 3. и члану 201. став 2. Пословника,отворио је заједнички начелни и јединствени претрес о:

**- Предлогу закона о изменама и допунама Закона о судијама,**

**- Предлогу закона о допуни Закона о Високом савету судства,**

**- Предлогу одлуке о избору Републичког јавног тужиоца** и

**- Предлогу одлуке о избору председника судова.**

Предлоге аката образложили су представници предлагача Маја Поповић, министар правде и Жак Павловић, изборни члан Високог савета судства из реда судија.

У заједничком начелном и јединственом претресу учествовали су народни посланици: Ђорђе Дабић, известилац Одбора за правосуђе, државну управу и локалну самоуправу, Јелена Жарић Ковачевић, представник Посланичке групе „Александар Вучић - за нашу децу" (која је оспорила предлоге: да се за председника Основног суда у Зрењанину изабере Златоје Анкић, судија Основног суда у Зрењанину; да се за председника Основног суда у Прокупљу изабере Гордана Сокић, судија Основног суда у Прокупљу; да се за председника Основног суда у Панчеву изабере Љиљана Синђић, судија Основног суда у Панчеву и да се за председника Основног суда у Руми изабере Биљана Ђуричић, судија Основног суда у Руми), др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП – УЈЕДИЊЕНА СЕЉАЧКА СТРАНКА УСС“ (након чега се за реч јавила министар Маја Поповић, којој је реплицирао народни посланик др Муамер Зукорлић), Сања Јефић Бранковић, представник Посланичке групе Социјалдемократска партија Србије, Живота Старчевић, представник Посланичке групе ЈЕДИНСТВЕНА СРБИЈА (ЈС), Дубравка Краљ, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), (након чега је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад Народне скупштине и после 18,00 часова), Самир Тандир, Дејан Кесар, Марија Јевђић, Ђорђе Милићевић, Милија Милетић (након чега се за реч јавила министар Маја Поповић, којој је реплицирао народни посланик Милија Милетић), Ђорђе Комленски (након чега се за реч јавила министар Маја Поповић, којој је реплицирао народни посланик Ђорђе Комленски), Славенко Унковић, Иван Рибаћ (након чега је народни посланик Ђорђе Милићевић указао на повреду члана 27. Пословника, а затим се за реч јавила министар Маја Поповић) и Весна Недовић, после чега је председавајућа одредила паузу од једног часа.

Након паузе, седница је настављена у 15 часова и 10 минута.

У наставку заједничког начелног и јединственог претреса учествовали су народни посланици: Александар Мирковић, Адам Шукало, проф. др Марко Атлагић, Угљеша Мрдић (након чега се за реч јавила министар Маја Поповић, којој је реплицирао народни посланик Угљеша Мрдић), Наташа Михаиловић Вацић, Миланка Јевтовић Вукојичић, Маријан Ристичевић, Небојша Бакарец, Илија Матејић, Андријана Аврамов, Љиљана Малушић и проф. др Драгољуб Ацковић.

Затим је председавајући др Владимир Орлић, потпредседник Народне скупштине, закључио заједнички начелни и јединствени претрес о предлозима аката из тачака 1, 2, 7. и 8. дневног реда.

Првог дана рада, седница је завршена у 17 часова и 45 минута.

**Други дан рада – 22. јул 2021. године**

Седница је почела у 10 часова и 15 минута.

Седници је председавао др Владимир Орлић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 81 народни посланик, а применом електронског система за гласање утврђено је да је у сали присутно 106 народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарства финансија, Сања Јефић Бранковић, представник Посланичке групе Социјалдемократска партија Србије - од Министарствa просвете, науке и технолошког развоја, Розалија Екрес, представник Посланичке групе САВЕЗ ВОЈВОЂАНСКИХ МАЂАРА - од Министарства финансија и Канцеларије за јавне набавке, Стефан Кркобабић, представник Посланичке групе ПУПС – „Три П“ - од Министарства за бригу о селу, Канцеларије за Косово и Метохију и председника Владе, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе и проф. др Марко Атлагић, представник Посланичке групе „Александар Вучић - за нашу децу“ – од Републичког јавног тужилаштва.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Светозар Андрић, Верољуб Арсић, Душан Бајатовић, Арђенд Бајрами, Надире Бећири, мр Игор Бечић, Жарко Богатиновић, Јосип Броз, Јелисавета Вељковић, Данијела Вељовић, Младен Грујић, Тијана Давидовац, Владимир Ђукановић, Милан Ђурица, Наташа Ивановић, доц. др Михаило Јокић, Шаип Камбери, Ана Караџић, Драгомир Карић, Елвира Ковач, Јован Колунџија, Маријана Крајновић, Сања Лакић, Софија Максимовић, проф. др Владимир Маринковић, Драган Д. Марковић, Драган М. Марковић, Оливера Недељковић, Јелена Обрадовић, Јован Палалић, Биљана Пантић Пиља, Ђуро Перић, Мира Петровић, Оља Петровић, Милена Поповић, Мисала Праменковић, Милан Радин, Дијана Радовић, Никола Радосављевић, Предраг Рајић, Катарина Ракић, Самир Тандир, проф. др Горан Тасић, Иван Тасовац, Смиља Тишма, Самира Ћосовић, Тома Фила, Србислав Филиповић, Дубравка Филиповски, Александар Чотрић, Ацо Петровић, Љиљана Кузмановић-Вујаковић, Мина Китановић и Предраг Милошевић.

Председавајући је, сагласно члану 90. став 1. Пословника, обавестио да су позвани да седници присуствују: Бранислав Недимовић, потпредседник Владе и министар пољопривреде, шумарства и водопривреде, Синиша Мали, министар финансија, Анђелка Атанасковић, министар привреде, Никола Селаковић, министар спољних послова, Саша Стевановић, државни секретар, Петар Коровић, вршилац дужности помоћника директора Републичког завода за статистику, Катарина Обрадовић Јовановић, помоћник министра, Ана Триповић, директор Управе за јавни дуг, Драгана Марковић, начелник Одељења у Републичком заводу за статистику, Јелисавета Чолановић, начелник Одељења у Министарству спољних послова, Дијана Стојковић, руководилац Групе у Министарству привреде, Лидија Зивлаковић, руководилац Групе у Министарству спољних послова, Ема Драгуљ, виши саветник у Управи за јавни дуг и Биљана Савковић, самостални саветник у Министарству.

Затим је Народна скупштина прешла на **заједнички начелни и јединствени претрес о предлозима закона из тачака од 3. до 6. дневног реда**.

Председавајући др Владимир Орлић, потпредседник Народне скупштине, сагласно члану 157. став 2. и члану 170. став 1. Пословника, отворио је заједнички начелни и јединствени претрес о:

**- Предлогу закона о попису пољопривреде 2023,**

**- Предлогу закона о утврђивању финансијске подршке привредним субјектима за одржавање ликвидности и обртна средства у отежаним економским условима услед пандемије COVID-19 изазване вирусом SARS-CoV-2,**

**- Предлогу закона о потврђивању Финансијског уговора COVID-19 подршка Влади Србије за мала и средња предузећа и предузећа средње тржишне капитализације између Европске инвестиционе банке и Републике Србије** и

**- Предлогу закона о потврђивању Меморандума о разумевању између Министарства спољних послова Републике Србије и Министарства спољних послова и међународне сарадње Републике Италије о запошљавању чланова породица дипломатског, конзуларног и административно-техничког особља.**

Уводно излагање о предлозима закона поднео је представник предлагача Бранислав Недимовић, потпредседник Владе и министар пољопривреде, шумарства и водопривреде (након чега је председавајући, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова).

У заједничком начелном и јединственом претресу учествовали су народни посланици: др Александра Томић, известилац Одбора за финансије, републички буџет и контролу трошења јавних средстава, доц. др Илија Животић, известилац Одбора за привреду, регионални развој, трговину, туризам и енергетику, Маријан Ристичевић, известилац Одбора за пољопривреду, шумарство и водопривреду, Јелена Жарић Ковачевић, известилац Одбора за уставна питања и законодавство, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Јасмина Каранац, представник Посланичке групе Социјалдемократска партија Србије, Живота Старчевић, заменик председника Посланичке групе ЈЕДИНСТВЕНА СРБИЈА (ЈС), Золтан Пек, представник Посланичке групе САВЕЗ ВОЈВОЂАНСКИХ МАЂАРА, хаџи Милорад Стошић, представник Посланичке групе ПУПС - „Три П“, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Ана Чарапић, представник Посланичке групе „Александар Вучић - за нашу децу“, проф. др Јахја Фехратовић, Владан Глишић, Маријан Ристичевић, Арпад Фремонд, Загорка Алексић и др Муамер Бачевац, после чега је председавајући закључио заједнички начелни и јединствени претрес о предлозима закона из тачака од 3. до 6. дневног реда и одредио паузу од једног часа.

Након паузе, седница је настављена у 15 часова и 10 минута.

Затим је Народна скупштина прешла на претрес о **9. тачки дневног реда -** **ЛИСТИ КАНДИДАТА ЗА ЧЛАНА САВЕТА РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ.**

Председавајући др Владимир Орлић, потпредседник Народне скупштине, сагласно члану 192. став 3. Пословника, отворио је претрес о Листи кандидата.

У претресу су учествовали народни посланици: Сандра Божић, известилац Одбора за културу и информисање, Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Живота Старчевић, заменик председника Посланичке групе ЈЕДИНСТВЕНА СРБИЈА (ЈС), Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС), Наташа Михаиловић-Вацић, заменик председника Посланичке групе Социјалдемократска партија Србије, Сандра Божић, заменик председника Посланичке групе „Александар Вучић - за нашу децу“, проф. др Јахја Фехратовић, Бранимир Јовановић, Ђорђе Милићевић, Александар Мирковић, Небојша Бакарец, Јелена Михаиловић, Александар Марковић, Маријан Ристићевић, Угљеша Мрдић, проф. др Марко Атлагић, Адам Шукало, Зоран Бојанић, Зоран Томић и Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“.

Затим је председавајући, у складу са чланом 98. став 4. Пословника, закључио претрес о Листи кандидата.

Председавајући је, сагласно члану 87. став 5. Пословника, одредио четвртак, 22. јул 2021. године, са почетком у 18 часова и 30 минута, као Дан за гласање о тачкама дневног реда седнице Деветог ванредног заседања Народне скупштине Републике Србије у Дванаестом сазиву.

Применом електронског система за гласање утврђено је да су у сали присутна 162 народна посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда - ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О СУДИЈАМА**

Пошто је Народна скупштина обавила начелни претрес о Предлогу закона, а с обзиром на то да на Предлог закона нису поднети амандмани Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, већином гласова (од 167 присутних народних посланика, 166 је гласало за, а један против), усвојила Предлог закона о изменама и допунама Закона о судијама, у целини.

**2. тачка дневног реда - ПРЕДЛОГ ЗАКОНА О ДОПУНИ ЗАКОНА О ВИСОКОМ САВЕТУ СУДСТВА**

Пошто је Народна скупштина обавила начелни претрес о Предлогу закона, а с обзиром на то да на Предлог закона нису поднети амандмани Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, већином гласова (од 171 присутног народног посланика, 170 је гласало за, а један није гласао), усвојила Предлог закона о допуни Закона о Високом савету судства, у целини.

**3. тачка дневног реда - ПРЕДЛОГ ЗАКОНА О ПОПИСУ ПОЉОПРИВРЕДЕ 2023.**

Пошто је Народна скупштина обавила начелни претрес о Предлогу закона, а с обзиром на то да на Предлог закона нису поднети амандмани Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 171 присутног народног посланика, 171 је гласао за), усвојила Предлог закона о попису пољопривреде 2023. у целини.

**4. тачка дневног реда - ПРЕДЛОГ ЗАКОНА О УТВРЂИВАЊУ ФИНАНСИЈСКЕ ПОДРШКЕ ПРИВРЕДНИМ СУБЈЕКТИМА ЗА ОДРЖАВАЊЕ ЛИКВИДНОСТИ И ОБРТНА СРЕДСТВА У ОТЕЖАНИМ ЕКОНОМСКИМ УСЛОВИМА УСЛЕД ПАНДЕМИЈЕ COVID-19 ИЗАЗВАНЕ ВИРУСОМ SARS-COV-2**

Народна скупштина је, једногласно (од 171 присутног народног посланика, 171 је гласао за), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 171 присутног народног посланика, 170 је гласало за, а један није гласао).

Народна скупштина је, једногласно (од 171 присутног народног посланика, 171 је гласао за), усвојила Предлог закона о утврђивању финансијске подршке привредним субјектима за одржавање ликвидности и обртна средства у отежаним економским условима услед пандемије COVID-19 изазване вирусом SARS-CoV-2, у целини.

**5. тачка дневног реда - ПРЕДЛОГ ЗАКОНА О ПОТВРЂИВАЊУ ФИНАНСИЈСКОГ УГОВОРА COVID-19 ПОДРШКА ВЛАДИ СРБИЈЕ ЗА МАЛА И СРЕДЊА ПРЕДУЗЕЋА И ПРЕДУЗЕЋА СРЕДЊЕ ТРЖИШНЕ КАПИТАЛИЗАЦИЈЕ ИЗМЕЂУ ЕВРОПСКЕ ИНВЕСТИЦИОНЕ БАНКЕ И РЕПУБЛИКЕ СРБИЈЕ**

Народна скупштина је, већином гласова свих народних посланика (од 171 присутног народног посланика, 170 је гласало за, а један није гласао), усвојила Предлог закона о потврђивању Финансијског уговора COVID-19 подршка Влади Србије за мала и средња предузећа и предузећа средње тржишне капитализације између Европске инвестиционе банке и Републике Србије, у целини.

**6. тачка дневног реда - ПРЕДЛОГ ЗАКОНА О ПОТВРЂИВАЊУ МЕМОРАНДУМА О РАЗУМЕВАЊУ ИЗМЕЂУ МИНИСТАРСТВА СПОЉНИХ ПОСЛОВА РЕПУБЛИКЕ СРБИЈЕ И МИНИСТАРСТВА СПОЉНИХ ПОСЛОВА И МЕЂУНАРОДНЕ САРАДЊЕ РЕПУБЛИКЕ ИТАЛИЈЕ О ЗАПОШЉАВАЊУ ЧЛАНОВА ПОРОДИЦА ДИПЛОМАТСКОГ, КОНЗУЛАРНОГ И АДМИНИСТРАТИВНО-ТЕХНИЧКОГ ОСОБЉА**

Народна скупштина је, већином гласова свих народних посланика (од 171 присутног народног посланика, 170 је гласало за, а један није гласао), усвојила Предлог закона о потврђивању Меморандума о разумевању између Министарства спољних послова Републике Србије и Министарства спољних послова и међународне сарадње Републике Италије о запошљавању чланова породица дипломатског, конзуларног и административно-техничког особља, у целини.

**7. тачка дневног реда –** **ПРЕДЛОГ ОДЛУКЕ О ИЗБОРУ РЕПУБЛИЧКОГ ЈАВНОГ ТУЖИОЦА**

Народна скупштина је, већином гласова свих народних посланика (од 171 присутног народног посланика, 168 је гласало за, а три нису гласала), усвојила Предлог одлуке о избору Републичког јавног тужиоца, у целини.

Затим је председавајући, у име народних посланика и у своје име, честитао госпођи Загорки Доловац на избору за Републичког јавног тужиоца и пожелео јој пуно успеха у раду.

**8. тачка дневног реда – ПРЕДЛОГ ОДЛУКЕ О ИЗБОРУ ПРЕДСЕДНИКА СУДОВА**

Народна скупштина није прихватила предлог да се за председника Основног суда у Зрењанину изабере Златоје Анкић, судија Основног суда у Зрењанину, чију је кандидатуру оспорила народни посланик Јелена Жарић Ковачевић (од 171 присутног народног посланика, један је гласао за, а 170 није гласало).

Народна скупштина није прихватила предлог да се за председника Основног суда у Прокупљу изабере Гордана Сокић, судија Основног суда у Прокупљу, чију је кандидатуру оспорила народни посланик Јелена Жарић Ковачевић (од 171 присутног народног посланика, 171 није гласао).

Народна скупштина није прихватила предлог да се за председника Основног суда у Панчеву изабере Љиљана Синђић, судија Основног суда у Панчеву, чију је кандидатуру оспорила народни посланик Јелена Жарић Ковачевић (од 171 присутног народног посланика, 171 није гласао).

Народна скупштина није прихватила предлог да се за председника Основног суда у Руми изабере Биљана Ђуричић, судија Основног суда у Руми, чију је кандидатуру оспорила народни посланик Јелена Жарић Ковачевић (од 171 присутног народног посланика, 171 није гласао).

Народна скупштина је, већином гласова свих народних посланика (од 172 присутна народна посланика, 171 је гласао за, а један није гласао), усвојила Предлог одлуке о избору председника судова, без оспорених кандидата, у целини.

Затим је председавајући, у име народних посланика и у своје име, честитао изабраним носиоцима функција на избору и пожелео им пуно успеха у раду.

**9. тачка дневног реда - ЛИСТА КАНДИДАТА ЗА ЧЛАНА САВЕТА РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ**

Народна скупштина је, већином гласова свих народних посланика (од 172 присутна народна посланика, 164 су гласала за, а осам није гласало), изабрала Божидара Зечевића за члана Савета Регулаторног тела за елекронске медије, на предлог удружења филмских, сценских и драмских уметника и удружења композитора у Републици Србији.

Народна скупштина није изабрала Станка Црнобрњу за члана Савета Регулаторног тела за електронске медије, на предлог удружења филмских, сценских и драмских уметника и удружења композитора у Републици Србији (од 172 присутна народна посланика, четири су гласала за, а 168 није гласало).

Затим је председавајући, у име народних посланика и у своје име, честитао члану Савета Регулаторног тела за електронске медије на избору и пожелео му успеха у раду.

Пошто је Народна скупштина обавила разматрање и одлучивање о свим тачкама дневног реда седнице, председавајући др Владимир Орлић, потпредседник Народне скупштине, сагласно члану 102. Пословника, закључио је седницу Деветог ванредног заседања Народне скупштине Републике Србије у Дванаестом сазиву.

Седница је закључена у 18 часова и 45 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић